Bratteklev skipsverft

Bratteklev skipsverft ligger  ved Galtesund, på vestsiden av Tromøy, i Arendal kommune.   Opprinnelig var eiendommen som naboeiendommene, et bruk der folk levde av jordbruk, sjøfart og fiske. I 1860-årene ble stedet kjøpt av kaptein O. B. Sørensen, som etablerte skipsverftet. Med gården som base drev Sørensen rederi, islandsfiske og sel- og hvalfangst. På eiendommen ble det drevet dampsag, høvleri, trankokeri, trelasthandel og skipsverft. Det ble også oppført et staselig våningshus i sveitserstil.

På skipsverftet ble det bygd 10 seilskip og fire dampskip. D/S Ora, det siste tredampskipet, ble sjøsatt i 1923.Skipsverftet i Bratteklev, avtrykk.no, 12.11.2022 Bratteklev har vært benyttet som vedlikeholdsverksted og opplagshavn for rederiet helt opp i 1980-årene.

Bratteklev utgjør, etter Riksantikvarens mening, et unikt kystkulturmiljø i nasjonal sammenheng. Bygningene ble fredet etter Lov om kulturminner i 1993.

 Referanser 

Kategori:Kulturminner i Arendal
Kategori:Kystkultur
Kategori:Norske skipsverft
Kategori:Kultur i Arendal
Kategori:Tekniske og industrielle kulturminner i Norge
Kategori:Byggverk i Arendal
Kategori:Fredete byggverk i Agder
Kategori:Artikler i sjøfart-prosjektet